钦定古今图书集成/明伦汇编/宫闱典/第028卷 > 金
## 钦定古今图书集成/明伦汇编/宫闱典/第028卷 > 金

金制，皇后卤簿，用唐、宋一定之仪。又定皇后谢太庙
及车舆服饰之制。

按《金史仪卫志》：“皇后卤簿，用唐、宋制，共二千八百四
十人。清游队三十人。清游旗一，执一人，引二人，夹二
人，并平巾帻、裶裲裆、大口裤，佩弓矢、横刀，执槊，弩，骑。
次金吾卫折冲都尉一人，平巾帻、紫裲裆、大口裤、锦
腾蛇、弓矢、横刀、䂍槊二人，平巾帻、绯衫、大口裤，夹折
冲。领四十，骑，横刀二十人，执槊四人，弩十六人，并平”
巾帻、绯裲裆、大口裤、横刀、弓矢。次虞候佽飞二十八
人，并平巾帻、绯裲裆、大口裤、弓矢、横刀，骑，夹道，分左
右，均布至黄麾仗。次内仆令一人，丞一人，依本品服，
分左右，各书令史二人，平巾帻、绯衫、大口裤，骑从。次
黄麾一，执一人，夹二人，武弁、朱衣、革带，正道骑。次左
右厢黄麾仗，厢各三行，行百人从，内第一行，短戟，五
色氅，执者并黄地白花綦袄、帽、行縢、鞋袜。次外第二
行，戈，五色氅，执人并赤地黄花綦袄、帽、行縢、鞋袜。次
外第三行，仪锽五色幡，并青地赤花綦袄、帽、行縢、鞋
袜。次左右领军卫、《左右威卫》《左右武卫》《左右骁卫》《左
右卫》等卫各三行，行二十人，分前后卫，各主帅六人，
唯左右领军卫各三人，并平巾帻、绯裲裆、大口裤。领
军卫前后狮子文袍帽，馀卫豹文袍帽，各执𨱎石装
长刀，骑领，分前后，每卫各果毅都尉一人检校，被绣
袍。以上各一名，步从。左右领军卫有绛引幡，引前掩
后各三，执者六人，并平巾帻、绯衫、大口裤。次内谒者
监四人，给事二人，内常侍二人，内侍少监二人，并骑，
分左右。以上各有内给使一人步从。次内给使百二
十人，皆宫人，并平巾帻、绯衫、大口裤，分左右，在车后。
次偏扇、圆扇、方扇各二十四，分左右，以宫人执之，皆
服间彩大袖裙襦、彩衣、革带、履。次香蹬一，执擎。内给
使四人，平巾帻、绯裲裆、大口裤，在重翟车前。次重翟
车，马四，驾士二十四人，平巾帻、青衫、大口“裤、鞋袜。”次
行障二，坐障二，分左右，夹车，宫人执之，服同执扇。次
内寺伯二人，领寺人六，分左右，平巾帻、绯裲裆、大口
裤，执御刀，并骑，夹重翟车。次腰舆一，轝士八人，团雉
扇二，夹舆。次大伞四。次大雉扇八，分左右，横行，为二
重。次锦华盖二，单行一，正道。次小雉扇、朱团扇各十
二，并横行，分左右。次锦曲盖二十四，横行为二重。次
锦六柱八扇，分左右。自腰舆以下，并内给使执之，服
同前。次宫人车。次绛麾二，分左右，执各一人，武弁、朱
衣、革带、鞋袜。次后黄麾一，执一人，夹一人，并骑，武弁、
朱衣、革带，正道。次供奉宫人，在黄麾后。次厌翟车，马
四，驾士二十四人。次翟车、安车，皆四马，驾士各二十
四人。次四“望车”、“金根车”，皆驾牛三，驾士十二人，服同
前。次左右厢牙门各二，每门执二人，夹四人，并赤綦
袄、黄袍、帽。第一门在前黄麾前；第二门在后黄麾后。
次左右领军卫，每厢各一百五十人，执殳，并赤地黄
花綦袄、帽，行縢鞋袜，前与黄麾仗齐，后尽卤簿厢，各
主帅四人检校，平巾帻、绯衫、大口裤，被黄袍、帽，“执𨱎
石长刀，骑。”其服豹文者二，在内；服狮文者二，一引前，
一护后。次左右领军卫折冲都尉各一人，检校殳仗，
以上各一人骑从。次后殳仗。“内正道置牙门一，每门
监门校尉二人，皆平巾帻、绯裲裆、大口裤，执银装长
刀，骑。”每厢各巡检校尉一人，往来检校，服仗同前。前
后部。鼓吹、金钲、㧏鼓、大鼓、长鸣、中鸣铙吹、羽葆鼓吹、
横吹、节鼓、御马，并减大驾之半。是岁，重翟等六车改
用圆方辂辇，及行障、坐障、锦六柱宫人等车，其制度
人数，并见《舆服志》。按《舆服志》皇后车制，“皇后之车
六，一曰重翟车，青质，金饰，金涂铜钑花叶段装钉。燿
叶二十四，明金立凤一，紫罗销金生色宝相帷一，青
罗、青油幰衣各一”，朱丝络网，紫罗明金生色云龙络
带各二。两厢明金五彩，间装翟羽二。金涂䃋石长辕
凤头三，横辕立鸾八，香𬬻香宝子一副，宜男锦带结，
朱红漆杌子、踏床各一，扶板扶鱼一副。红罗明金衣
褥，红罗衬褥一，青罗行道褥四，青罗明金生色云凤
夹幔一，红罗明金缘红竹帘二，金涂铜叶断行马二，
朱红漆金涂银叶装钉，胡梯一，青罗胡梯，寻仪褥二，
踏道褥十，青绢裹大麻索二，油蒙帕一。二曰“厌翟车”，
赤质，倒仙锦帷一，紫罗、紫油幰衣各一，朱丝络网，宜

男锦帷，黄罗油幰衣，䃋石长辕凤头三，而无横辕立
鸾，馀同厌翟，而罗色用黄；四曰“安车”，赤质倒仙锦帷，
紫油幰衣，朱丝络网；天下乐锦络带；䃋石长辕凤头
三，无横辕立鸾及香炉、香宝子，馀同翟车，而色皆用
红；五曰四望车，朱质宜男锦帷，青油幰衣，辕端螭头
二，馀并同安车。六曰金根车，朱质紫罗，紫油幰衣，朱
丝倒仙锦络带各二，踏“床褥用红绫衣，寻仪褥、踏道
褥并用绫，馀并同安车”造。六车成后，复改造圆辂、重
檐、方辂、五华、亭头、平头六等之制。又增制九龙车一，
高二丈，广一丈一尺，长二丈六尺；《五凤》车四，各高一
丈八尺，长广如之；圆辂车一，《方辂车》一，重檐车一，各
高一丈七尺，长一丈八尺，广八尺。皆驾马四，驾士各
五十人，“并平巾帻，生色青、绯、黄三色宝相花衫、银褐
抹带、大口裤。平头辇一，《五华》辇一，亭头辇一，各高一
丈九尺，广丈五尺，长三丈。舁士各九十六人，作两番
代，并生色绯宝相花衫，馀如前制。”管押人员三十五
人，长脚悫头，紫罗窄衫，金铜带束。驾马，繁缨、凉屉、铃
拂、包尾，皆从车色，金铜面，插翟尾，朱辔、朱总。“龙。车合
用红罗伞一，伞子二人，用本服锦帽、悫、带。”又检定扇
障等制，偏扇如仙人羽扇；行障六扇，各长八尺，高六
尺，用红罗表朱里，画云凤龙首，竿衔鞶结。每障用宫
人四。坐障二扇，各长七尺，高五尺，画云凤，红罗表朱
里，馀同行障，锦六柱八扇，各阔二尺，高三尺，冒以锦。
内给使八人，执宫人车，制如属车，驾士八人，平巾帻，
绯衫、大口裤、鞋袜。供奉宫人三十人，云脚纱帽，紫衫，
束带，绿靴。又按《志》：“皇后冠服：花珠，冠用盛子一，青
罗表，青绢衬金，红罗托，里用九龙四凤，前面大龙衔
穗球一朵，前后有花珠各十有二，及㶉𫛶、孔雀、云鹤、
王母队、仙人浮动、插瓣等。后有纳言，上有金蝉。”金
两博鬓。以上并用铺翠滴粉、缕金装珍珠结制，下有
金圈口，上用七宝钿窠，后有金钿窠二。穿红罗铺金
款幔带一。袆衣，深青罗织成翚翟之形，素质十二
等。领、褾、襈并红罗织成云龙。中单以素青纱制领，织
成黼形十二褾。袖、襈织成云龙，并织红縠造裳八副，
深青罗织成翟文六等。褾、襈织成红罗云龙。明金带
腰、蔽膝，深青罗织成翟文三等。领缘，緅色罗织成云
龙明金带。大绶一，长五尺，阔一尺，黄、赤、白、黑、缥、绿六
彩织成小绶三色同大绶，间七宝钿窠，施三玉环，上
碾云龙，撚金线织成大小绶头，红罗花衬。大带，青罗
朱里，纰其外，上以朱锦，下以绿锦。纽约用青组撚金
线织成带头。玉佩二朵，每朵上、中下璜各一。半月坠
子各二。并玉碾缕金打钑兽面篦钩佩子各一。水叶
子、真珠穿缀。青衣革带、用缕金青罗裹造。上用金打
钑水地龙鹅眼尾龙口、攀束子，共八事，以玳瑁衬
金钉脚。抹带二，红罗、青罗各一，并明金造，各长一丈
五寸，舄以青罗制，白绫里。如意头，明金黄罗准上，用
玉鼻仁，真珠装缀。系带袜，青罗表里，缀系带。犀冠，
减拨花样，缕金装造，上有玉簪一，下有玳瑁盘一。

### 太宗天会十三年正月熙宗即位二月乙巳追谥太祖后唐括氏曰圣穆皇后裴满氏曰光懿皇后九月壬申追尊皇妣蒲察氏为惠昭皇后

按《金史熙宗本纪》云云。

### 熙宗天眷元年十二月丁丑立贵妃裴满氏为皇后按金史熙宗本纪云云

### 皇统九年十一月癸未杀皇后裴满氏

按《金史熙宗本纪》云云。

### 海陵天德二年九月甲午立惠妃徒单氏为皇后

按《金史海陵本纪》云云。按《礼志》：册皇后仪：“天德二
年十月九日册妃徒单氏为皇后。前一日，仪鸾司设
座勤政殿南向，设群臣次于朝堂。大乐令展宫县于
殿庭，设协律郎举麾位于乐县西北，东向。阁门设百
官班位于庭，并如常朝之仪。又设典仪位于班位之
东北，赞者二人在南少却，俱西向。设册使副位于殿
门”外之东，又设册使副受命位于百官班前，又设册
宝幄次二于殿后东厢，俱南向。其日，诸卫勒所部，略
列黄麾细仗于庭，符宝郎奉八宝置于左右，吏部侍
郎奉册，礼部侍郎奉宝匣，皆置于床讫，出就门外班。
大乐令、协律郎、乐工、典仪、赞者各入就位。群官等依
时刻集朝堂，俱就次，各服朝服。侍中约刻版奏：“请中
严。”通事舍人引群官入就庭，东西相向立，以北为上。
又引册使副立于东偏门，西向。门下侍郎引主节奉
节立于殿下东廊横街北。中书令、中书侍郎帅举捧
册官奉册床，立于节南。侍中、门下侍郎帅举捧宝官
奉宝床，立于册床之南，俱西面。侍中版奏：“外办。”殿上
索扇，协律郎举麾，宫县作。皇帝服通天冠、绛纱袍，出
自东房，曲直华盖，警跸侍卫如常仪，即座南向坐。帘
卷乐止。通事舍人引册使副入，宫县作使副就受命
位。侍中、中书令、门下侍郎、中书侍郎、举捧官依旧西
面立。群臣合班横行北面，如常朝之仪。立定，典仪曰：
“再拜。”赞者承传，班首以下群官在位者皆再拜。班首问起居，又再拜。阁门官引摄侍中出班承制，降诣使、
副东北，西向称：“有制。”使、副稍前，鞠躬，再拜。摄侍中宣
制曰：“命公等持节授后册宝。”宣制讫，又俱再拜。侍中
还班，门下侍郎引主节诣册使所，主节以节授门下
侍郎，门下侍郎执节西向授太尉，太尉受付主节，主
节立于使、副之左右。门下侍郎退还班位。中书侍郎
引册床，门下侍郎引宝床立于册使东北，西向，以次
授与太尉。太尉皆捧受册床置于北，宝床置于南。侍
中、中书令、礼仪使举捧册宝官及舁床者，退于东西
塼道之左右，相向立。门下侍郎、中书侍郎退还班位。
典仪曰：“再拜。”赞者承传，群官在位者皆再拜讫，分班
东西相向立。捧举舁册宝床者进册床先行，读册官
次之；宝床次行，读宝官次之。举舁官各分左右，通事
舍人引册使随之以行，持节者前导。太尉初行，宫县
乐作，出殿门，乐止。摄侍中出班升殿，奏：“侍中臣言，礼
毕。”殿上索扇，帘降，宫县作，降座，入自东房，乐止。通事
舍人引群官在位者以次出。俟太尉、司徒复命，礼毕
还内。先是，有司预设太尉、司徒本品革车卤簿于门
外，至殿门左右排列。俟使、副出，鼓吹振作。礼仪使举
捧官、执节者并抬舁人，以册宝少驻于泰和门。太尉、
司徒及读册宝官暂归幕次，内侍阁门引入泰和殿。
俟至殿下位，鼓吹止。有司预供张泰和殿。设皇后座
于扆前，殿上垂帘，又设东西房于座之左右，稍北，又
设受册位于殿庭西阶之南，东向。又设内命妇次殿
之左右。太乐令设宫县于庭，协律郎设举麾位于殿
上，又设册宝次于门外，又设行事官次于门左右，又
设外命妇次于门之内。其日，诸卫于殿门外，略设黄
麾细仗。有司设二步障于殿之西阶，帘前设扇，左右
各十。红伞一，在西阶栏子外。又设举册宝案位于使
副之前，北向。又设宣徽使位于北厢，南向。司赞设内
外命妇以下陪列位于殿庭砖道之左右，每等重行
异位，北向，内命妇在后。又设司赞位于东阶东南，赞
者二人在南，少退，俱西向。质明，执事官、太乐令等各
就位。皇后常服，乘龙饰肩舆，至泰和殿后阁，近仗导
卫如常仪。宣徽使奏中严，册使副入门，宫县作。俟册
使庭中立，乐止。册在北，宝在南，使、副立于床后，礼仪
使率持节者立于前，举捧册宝官立于册宝床左右，
读册宝官各立于其后。宣徽使奏“外办”，内侍、阁门官
引后出后阁，宫县作帘卷。皇后降自西阶，左右步障
伞扇从至阶下，望勤政殿御阁所在，立，乐止。册使进
立于右，宣曰“有制。”阁门使、内侍赞再拜。册使宣曰：“制
遣太尉臣某、司徒臣某恭授后册宝。”阁门使、内侍赞
再拜，册使少退，中书令、侍中及举捧官率抬舁人奉
册宝以次进于前。宫县作册宝床，自东阶升，并置于
殿之前楹间。册床在北，宝床在南，中留读册宝官立
位，并去帕及盖，抬舁人执之，退立于西朵殿。举抬官
分左右相向立，读册宝官各立于床之东，西向立既
定，乐止。阁门使、内侍赞“再拜”，捧谢表官以表授左立
内侍，内侍以授后，受讫，以付右立内侍，内侍持表立
于右。阁门使赞“再拜”讫，册使退，宫县作，持表内侍以
表付阁门官，随册使行。册使副至门，鼓吹振作如来
仪。入西偏门，鼓吹止。册使副至御阁所，在俛伏，跪奏：
“太尉臣某、司徒臣某奉制授册宝，礼毕。”俛伏，兴，退。持
表阁门官进表，近侍接入，进读讫，退。初册使退及门，
乐止，阁门内侍引后自西阶升殿，宫县作，伞扇止于
帘外，退于左右朵殿前，步障止于阶下卷之后，于座
前南向立，乐止。中书令诣册床南立，北向称：“中书令
臣某谨读册。”读毕，降自东阶，立于栏外第一墀上，西
向。次侍中诣宝床南立，北向，揖称：“侍中臣某读宝。”读
毕，降阶立于中书令之北，西向。内侍阁门引升座，宫
县作，坐定乐止。举捧官以次招抬，舁人持帕盖覆匣
床，奉置殿之左右，册床在东，宝床在西。置讫，举捧官
以次降阶，立于中书令、侍中之后，立定，合班北向，阁
门赞“再拜。”拜讫，降东阶，退出殿门。其抬舁人置册宝
床于东西讫，各由朵殿下阶，于侍中等班后，直出殿
门以俟。复入，抬舁入宫，受册表谢讫，内侍跪奏礼毕。
阁门引内外命妇陪列者以次进就北向位。班首初
行，宫县作，至位，乐止。阁门曰：“再拜。”命妇皆再拜。阁门
引班首自西阶升，乐作，至阶乐止。进当座前，北向躬
致称贺讫，降自西阶，乐作，至位乐止。阁门曰：“再拜。”舍
人承传，命妇等皆再拜。阁门使前承令，降自西阶，诣
命妇前西北，东向称“有教旨”，命妇等皆拜。阁门使宣
曰：“祗奉圣恩，授以册宝，荣幸之至，竞厉增深，所贺”知
舍人曰：“再拜。”命妇皆再拜讫，内侍引内命妇还宫。班
首初行，乐作，出门乐止。内侍引外命妇出次，宣徽使
奏称：“礼毕。”降坐。宫县作，入东房，乐止。归阁，宫县作，至
阁，乐止，更常服。内侍承教旨，宣外命妇入会，并如常
仪。会毕，阁门引外命妇降阶，横班北向。舍人曰：“再拜。”
讫，以次出，还宫如来仪。中书、门下侍郎复以引进司
帅抬舁人进册宝入内，付与都点检司，退。别日会群

内侍设座于所御殿，南向。其日夙兴，宣徽使版奏“中
严。”质明，诸侍卫、宫人俱诣寝殿奉迎，宣徽使版奏“外
办。”后首饰袆衣，御车，内侍前导，降自西阶以出，侍卫
如常仪。至太后之里门外，降车，障扇侍卫如常仪，入
立于西厢，东向。将至，宣徽使版奏：“请中严。”既降车，宣
徽使版奏：“外办。”太后常服，宣徽使引升座，南向。宣徽
使引后进，升自西阶，北面再拜，进跪致谢词。存抚赐
酒食，并如家人之仪。礼毕，宣徽使赞“再拜。”讫，宣徽使
引降自西阶以出。出门，宣徽使奏礼毕。降座入宫。
《皇后恭谢太庙仪》，皇后既受册，前一日斋戒于别殿，
内命妇应从入庙者，俱斋戒一日。其日未明二刻，有
司陈设仪仗于后车左右，以次排列。外命妇先自太
庙后门入，内命妇、妃嫔以下俱诣殿庭起居讫，宣徽
使版奏“中严。”少顷，又奏“外办首饰袆衣，御肩舆，取便
路。”至车所，内侍奏“请降舆升车，既升车，奏请进发。”车
出元德东偏门，内命妇、妃嫔已下自殿门外上车，由
左掖门出，从至太庙门外，仪仗止于门外，回车南向。
内侍奏“请降车升舆。”后降车升舆，就东神门外幄次
下帘，内命妇、妃嫔己下，降车入就陪列位。内侍引外
命妇诣幄次前起居讫，并赴殿庭陪列位。少顷，宣徽
使诣幄次，赞行朝谒之礼。帘卷，宣徽使前导，诣殿庭
阶下西向褥位立。宣徽使赞：“再拜”，内外命妇皆再拜。
宣徽使前导，升东阶，诣始祖皇帝神位香案前褥位。
宣徽使奏“请三上香。”又奏“再拜。”拜讫，宣徽使前导，次
诣献祖以下十室，并如上仪。宣徽使奏“礼毕”，导归幄
次。宣徽使奏“请解严”，内外命妇还幕次。少顷，转仗还
内如来仪。外命妇退。内侍奏“请御舆出。”至车所，奏“请
升车。”既升车，奏“请进发。”内命妇上车，至元德东偏门，
内侍奏“请降车。”升舆后，御舆取便路还内，内命妇从
入。册礼毕，百官上表称贺。

### 章宗明昌五年春正月己巳初用唐宋典礼皇后忌辰皆废务

按《金史章宗本纪》云云。

### 卫绍王大安元年正月壬戌立元妃徒单氏为皇后按金史章宗本纪云云

### 宣宗贞祐二年秋七月诏立元妃温敦氏为皇后八月甲午以立后百官上表称贺

按《金史宣宗本纪》云云。

### 兴定元年皇后生辰诏免贺

按《金史宣宗本纪》：兴定元年二月“庚戌，皇后生辰，诏
百官免贺。仍谕旨曰：‘时方多难，将来长春节亦免贺
礼’。”

### 哀宗正大元年六月辛卯立妃徒单氏为皇后

按：《金史哀宗本纪》云云。